hy en hy hy hy hy hy hy hy hy hy hy hy hy ru hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Էդգար Ալան Պոյի պոետիկ ռիթմը
Առակներ Նամակներ Սոնետներ Պատմություններ Բանաստեղծություններ Ստեղծագործություններ Վերլուծություններ Հետաքրքիր փաստեր Արտասահմանյան Գրականություն
Էդգար Պոյի գրական ժառանգությունը առանձնահատուկ տեղ է զբաղեցնում համաշխարհային գրականության մեջ։ Գրողն իր ստեղծագործական ողջ կյանքի ընթացքում գրել է տարբեր ժանրերով, այդ թվում՝ պատմվածքներ, էսսեներ, բանաստեղծություններ, վեպ:
Էդգար Պոյի բանաստեղծություններին հատուկ են պոետիկ ռիթմերը, խորհրդավոր էսթետիկան և տարաբնույթ հարցադրումները։ Թերևս այս է պատճառը, որ Էդգար Ալլան Պո գրողի անունը պարուրված է առեղծվածային պատմություններով:
Մարգարե՞ ես, չարությո՞ւնն ես, սատանա՞ ես, թե՞ թռչուն ես,
Փորձապե՞տն է ուղարկել քեզ, թե՞ փորձանքը ահավոր
Դեպ երկիրն այս, որ լքված է, բայց անվախ, դյութիչ ու բա՜ց է -
Ուր կենվորը սոսկ Սարսափն է - դու ասա՛ ինձ հիմնավոր.
«Գաղաադի բալասանը գտնելո՞ւ եմ ես մի օր...»
Պոյի գրական առաջին փորձերը եղել են հենց բանաստեղծական ժանրում. ստեղծագործել է 14 տարեկանից։ Նրա հրատարակած առաջին գիրքը «Թամեռլան և այլ բանաստեղծություններ» ժողովածուն է։ Քառասունէջանի ժողովածուն տպագրվել էր ընդամենը 50 օրինակով։ Քիչ ժամանակ անց այն վերատպվել է՝ այս անգամ «Ալ-Աարաաֆ, Թամեռլան և փոքրիկ բանաստեղծություններ» վերնագրով։ Վերջինիս առաջին հրատարակության 12 օրինակները մինչ օրս պահպանվել են և բացառիկ արժեք են ներկայացնում։ Դրանցից մեկը 2009 թ. վաճառվել է Նյու Յորքի «Քրիստիս» աճուրդների տանը՝ 662.500 ԱՄՆ դոլարով։
Հետագայում լույս է տեսել ևս մեկ ժողովածու՝ «Բանաստեղծություններ» վերնագրով։ Սրանք եղել են Պոյի վաղ շրջանի ռոմանտիկական ստեղծագործությունները և նկատելի հաջողություն չեն բերել գրողին։
Պոյի հասուն տարիքի ամենանշանավոր բանաստեղծական ժողովածուներն են «Ագռավ և այլ բանաստեղծություններ»-ը և «Աննաբել Լի»-ն։
Այս ժողովածուների հիմքում ողբերգական սիրո թեման է. գրողը նկարագրել է սիրած էակին կորցրած հուսահատ մարդու տառապանքները, որոնց հիմքում եղել են իր իսկ վիշտն ու կնոջ կորստյան ցավը։
Բացի այս ժողովածուներից, Պոն նաև 1848 թ.-ին տպագրել է «Էվրիկա» փիլիսոփայական արձակ պոեմը, որը համաշխարհային գրականության մեջ գիտագեղարվեստական ժանրի առաջին գործերից է: Հատկանշական է, որ Պոն հենց այս պոեմն է համարել իր գլուխգործոցը։ Պոեմը լի է տիեզերքի ստեղծման և Մեծ պայթյունի մասին զարմանալի կանխատեսումներով։ Գաղափարներ, որոնք գիտական տեսություն դարձան Պոյի բանաստեղծության տպագրվելուց շուրջ 80 տարի անց։
Այս բանաստեղծությունը Պոյին մեծ ճանաչում է բերել, բայց հարստություն` ոչ։ Բանաստեղծության համար նա վաստակել է ընդամենը ինը դոլար։ Հետագայում Պոն խոստովանել է, որ «Ագռավը» իր համար եղել է մարտահրավեր` գրելու հարյուրտողանոց բանաստեղծություն, որը կկարդացվի մեկ շնչով։
Սկզբում Պոն, որպես բանաստեղծության հերոսի, ընտրել է թութակի, հետո հասկանալով, որ թութակը այնքան էլ համապատասխան չէ, նրան փոխարինել է ագռավով։ Բանաստեղծությունը տպագրվել է 1845 թ.-ին և մեկ գիշերում Պոյին դարձրել հայտնի։
Հետագայում Պոն իր ստեղծագործական ողջ ներուժը ամբողջությամբ ներդրել է արձակ ժանրերում, սակայն պոեզիան հասցրել է իր տեղը զբաղեցնել նրա գրական ժառանգության մեջ։
Նյութի հեղինակ՝ Ֆլորա Օհանյան
Հետաքրքիր փաստեր Էդգար Ալան Պո Ամերիկացի գրող 19-րդ դար
Դիտեք ավելին Հետաքրքրի մասին բաժնում
Էքզյուպերիի 5 գիրք, որոնք թարգմանվել են հայերեն
Վահան Տերյան «Աշնան երգ»
Առակ տղայի և ծառի մասին
Լև Տոլստոյ «Մանկություն, Պատանեկություն, Երիտասարդություն»
Ուիլյամ Շեքսպիր «Լիր արքա»
Չարլզ Դիքենս «Մեծ հույսեր»
բեռնեք մեր կայքի android հավելվածը. Google Play Store - ից
Ձեր հարցերը, մտահոգությունները կամ առաջարկությունները կարող եք ուղարկել grqamol@gmail.com էլեկտրոնային հասցեին, ինչպես նաև մեր ֆեյսբուքյան էջի հետադարձ կապին:
© 2013-2022 GRQAMOL.am , Բոլոր հեղինակային իրավունքները պաշտպանված են: Այլ կայքերում կամ հեռուստառադիոընթերցումներում մեջբերումներ անելիս հղումը Grqamol.am-ին պարտադիր է:
կայքի ստեղծումը և սպասարկումը՝ MAXARTS